title: Vykonávacie nariadenie Komisie (EÚ) 2015/2254 z 2. decembra 2015 o zatriedení určitého tovaru do kombinovanej nomenklatúry

text:
               5.12.2015

               SK

               Úradný vestník Európskej únie

               L 321/8

         VYKONÁVACIE NARIADENIE KOMISIE (EÚ) 2015/2254
   z 2. decembra 2015
   o zatriedení určitého tovaru do kombinovanej nomenklatúry
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku (1), a najmä na jeho článok 9 ods. 1 písm. a),
   keďže:

               (1)

               S cieľom zabezpečiť jednotné uplatňovanie kombinovanej nomenklatúry, ktorá tvorí prílohu k nariadeniu (EHS) č. 2658/87, je potrebné prijať opatrenia týkajúce sa zatriedenia tovaru uvedeného v prílohe k tomuto nariadeniu.

               (2)

               V nariadení (EHS) č. 2658/87 sa stanovili všeobecné pravidlá na interpretáciu kombinovanej nomenklatúry. Tieto pravidlá sa takisto uplatňujú na akúkoľvek inú nomenklatúru, ktorá sa na kombinovanej nomenklatúre celkovo alebo čiastočne zakladá, alebo ktorá k nej pridáva akékoľvek ďalšie rozdelenie a ktorá je stanovená v osobitných ustanoveniach Únie s ohľadom na uplatňovanie colných a iných opatrení vzťahujúcich sa na obchod s tovarom.

               (3)

               Podľa uvedených všeobecných pravidiel by sa tovar opísaný v stĺpci 1 tabuľky uvedenej v prílohe mal zatriediť pod číselný znak KN uvedený v stĺpci 2 na základe dôvodov uvedených v stĺpci 3 danej tabuľky.

               (4)

               Je potrebné umožniť, aby sa držiteľ záväzných informácií o nomenklatúrnom zatriedení vydaných v súvislosti s tovarom, na ktorý sa vzťahuje toto nariadenie, ktoré nie sú v súlade s týmto nariadením, mohol na tieto informácie aj naďalej odvolávať počas určitého obdobia v súlade s článkom 12 ods. 6 nariadenia Rady (EHS) č. 2913/92 (2). Toto obdobie by malo byť stanovené na tri mesiace.

               (5)

               Opatrenia stanovené v tomto nariadení sú v súlade so stanoviskom Výboru pre colný kódex,

         PRIJALA TOTO NARIADENIE:
   Článok 1
   Tovar opísaný v stĺpci 1 tabuľky uvedenej v prílohe sa zatriedi v rámci kombinovanej nomenklatúry pod číselný znak KN uvedený v stĺpci 2 tejto tabuľky.
   Článok 2
   Na záväzné informácie o nomenklatúrnom zatriedení tovaru, ktoré nie sú v súlade s týmto nariadením, je možné odvolávať sa aj naďalej v súlade s článkom 12 ods. 6 nariadenia (EHS) č. 2913/92 počas troch mesiacov odo dňa nadobudnutia účinnosti tohto nariadenia.
   Článok 3
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 2. decembra 2015

            Za Komisiu

            v mene predsedu

         Heinz ZOUREK

            generálny riaditeľ pre dane a colnú úniu

      (1)  Ú. v. ES L 256, 7.9.1987, s. 1.

      (2)  Nariadenie Rady (EHS) č. 2913/92 z 12. októbra 1992, ktorým sa ustanovuje Colný kódex Spoločenstva (Ú. v. ES L 302, 19.10.1992, s. 1).

      PRÍLOHA

                  Opis tovaru

                  Zatriedenie (číselný znak KN)

                  Odôvodnenie

                  (1)

                  (2)

                  (3)

                  Výrobok v tvare knihy s pevnou väzbou (tzv. fotokniha) vyrobený z papiera s rozmermi približne 21 × 31 cm, s plnofarebnými vytlačenými personalizovanými fotografiami a krátkym textom popisujúcim činnosti, udalosti, osoby atď. na príslušných fotografiách.

                  4911 91 00

                  Zatriedenie je určené všeobecnými pravidlami 1 a 6 na interpretáciu kombinovanej nomenklatúry a znením číselných znakov KN 4911 a 4911 91 00.
                  Zatriedenie do položky 4901 ako kniha je vylúčené, pretože výrobok nie je určený na čítanie (pozri aj vysvetlivky k harmonizovanému systému k položke 4901, prvý odsek).
                  Výrobok je určený na súkromné prezeranie personalizovaných fotografií.
                  Výrobok sa preto má zatriediť pod číselný znak KN 4911 91 00 ako fotografie.


title: Vykonávacie nariadenie Komisie (EÚ) 2017/447 zo 14. marca 2017 o povolení prípravku z Bacillus subtilis (DSM 5750) a Bacillus licheniformis (DSM 5749) ako kŕmnej doplnkovej látky pre prasnice, odstavené prasiatka, ošípané na výkrm, teľatá na chov a morky vo výkrme a ktorým sa menia nariadenia (ES) č. 1453/2004, (ES) č. 2148/2004 a (ES) č. 600/2005 (držiteľ povolenia Chr. Hansen A/S) (Text s významom pre EHP )

text:
                  15.3.2017

                  SK

                  Úradný vestník Európskej únie

                  L 69/18

            VYKONÁVACIE NARIADENIE KOMISIE (EÚ) 2017/447
      zo 14. marca 2017
      o povolení prípravku z Bacillus subtilis (DSM 5750) a Bacillus licheniformis (DSM 5749) ako kŕmnej doplnkovej látky pre prasnice, odstavené prasiatka, ošípané na výkrm, teľatá na chov a morky vo výkrme a ktorým sa menia nariadenia (ES) č. 1453/2004, (ES) č. 2148/2004 a (ES) č. 600/2005 (držiteľ povolenia Chr. Hansen A/S)
      (Text s významom pre EHP)
      EURÓPSKA KOMISIA,
      so zreteľom na Zmluvu o fungovaní Európskej únie,
      so zreteľom na nariadenie Európskeho parlamentu a Rady (ES) č. 1831/2003 z 22. septembra 2003 o doplnkových látkach určených na používanie vo výžive zvierat, (1) a najmä na jeho článok 9 ods. 2,
      keďže:

                  (1)

                  V nariadení (ES) č. 1831/2003 sa stanovuje povoľovanie doplnkových látok určených na používanie vo výžive zvierat, ako aj dôvody a postupy udeľovania takýchto povolení. V článku 10 uvedeného nariadenia sa stanovuje prehodnotenie doplnkových látok povolených podľa smernice Rady 70/524/EHS (2).

                  (2)

                  Prípravok z Bacillus subtilis (DSM 5750) a Bacillus licheniformis (DSM 5749) bol v súlade so smernicou 70/524/EHS povolený bez časového obmedzenia ako kŕmna doplnková látka pre prasnice nariadením Komisie (ES) č. 1453/2004 (3), pre ošípané na výkrm a prasiatka nariadením Komisie (ES) č. 2148/2004 (4), pre morky vo výkrme a teľatá nariadením Komisie (ES) č. 600/2005 (5). Uvedený prípravok bol následne zapísaný do registra kŕmnych doplnkových látok ako existujúci výrobok, a to v súlade s článkom 10 ods. 1 nariadenia (ES) č. 1831/2003.

                  (3)

                  V súlade s článkom 10 ods. 2 nariadenia (ES) č. 1831/2003 v spojení s jeho článkom 7 bola predložená žiadosť o prehodnotenie prípravku z Bacillus subtilis (DSM 5750) a Bacillus licheniformis (DSM 5749) ako kŕmnej doplnkovej látky pre prasnice, prasiatka, ošípané na výkrm, teľatá na chov a morky vo výkrme. Žiadosť v súlade s článkom 7 uvedeného nariadenia sa týkala aj posúdenia tohto prípravku pre nové použitie vo vode na pitie. Žiadateľ požiadal o zaradenie tejto doplnkovej látky do kategórie doplnkových látok „zootechnické doplnkové látky“. K žiadosti boli priložené údaje a doklady požadované podľa článku 7 ods. 3 nariadenia (ES) č. 1831/2003.

                  (4)

                  Európsky úrad pre bezpečnosť potravín (ďalej len „úrad“) dospel v stanovisku z 12. júla 2016 (6) k záveru, že prípravok z Bacillus subtilis (DSM 5750) a Bacillus licheniformis (DSM 5749) nemá za navrhovaných podmienok použitia nežiaduci účinok na zdravie zvierat, ľudské zdravie ani životné prostredie. Úrad uviedol, že uvedená doplnková látka môže pri použití v krmive a vo vode na pitie zlepšiť úžitkovosť v prípade prasiatok, ošípaných na výkrm, prasníc a teliat na chov. Pokiaľ ide o používanie uvedenej doplnkovej látky v prípade moriek vo výkrme, úrad dospel k záveru, že v dvoch štúdiách sa preukázal pozitívny účinok na rast a pomer spotreby krmiva k prírastku hmotnosti a v tretej štúdii sa zistil výrazne vyšší prírastok hmotnosti v prípade samíc, ale nezistil sa žiadny významný prírastok hmotnosti v prípade samcov. Úrad nepovažuje osobitné požiadavky na monitorovanie po uvedení na trh za potrebné. Zároveň overil správu o metóde analýzy kŕmnej doplnkovej látky v krmive predloženú referenčným laboratóriom zriadeným nariadením (ES) č. 1831/2003.

                  (5)

                  Tieto dôkazy sa však popri dlhodobom používaní prípravku považujú za zásadné z hľadiska preukázania zlepšenia zootechnických parametrov prírastku hmotnosti. Preto sa dospelo k záveru, že uvedené údaje spĺňajú podmienky na preukázanie účinnosti doplnkovej látky pri použití v krmive a vo vode na pitie pre morky vo výkrme.

                  (6)

                  Z posúdenia prípravku z Bacillus subtilis (DSM 5750) a Bacillus licheniformis (DSM 5749) vyplýva, že podmienky povolenia stanovené v článku 5 nariadenia (ES) č. 1831/2003 sú splnené. Používanie uvedeného prípravku by sa preto malo povoliť podľa prílohy k tomuto nariadeniu.

                  (7)

                  V dôsledku udelenia nového povolenia na základe nariadenia (ES) č. 1831/2003 by sa nariadenia (ES) č. 1453/2004, (ES) č. 2148/2004 a (ES) č. 600/2005 mali zodpovedajúcim spôsobom zmeniť.

                  (8)

                  Keďže neexistujú bezpečnostné dôvody na okamžité uplatňovanie zmien podmienok povolenia, je vhodné umožniť zainteresovaným stranám prechodné obdobie, aby sa pripravili na plnenie nových požiadaviek vyplývajúcich z povolenia.

                  (9)

                  Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,

            PRIJALA TOTO NARIADENIE:
      Článok 1
      Povolenie
      Prípravok špecifikovaný v prílohe, ktorý patrí do kategórie doplnkových látok „zootechnické doplnkové látky“ a do funkčnej skupiny „stabilizátory črevnej mikroflóry“, sa za podmienok stanovených v uvedenej prílohe povoľuje ako doplnková látka vo výžive zvierat.
      Článok 2
      Zmena nariadenia (ES) č. 1453/2004
      Príloha I k nariadeniu (ES) č. 1453/2004 sa vypúšťa.
      Článok 3
      Zmena nariadenia (ES) č. 2148/2004
      V prílohe II k nariadeniu (ES) č. 2148/2004 sa vypúšťa záznam E 1700 týkajúci sa Bacillus licheniformis (DSM 5749) a Bacillus subtilis (DSM 5750).
      Článok 4
      Zmena nariadenia (ES) č. 600/2005
      V prílohe III k nariadeniu (ES) č. 600/2005 sa vypúšťa záznam E 1700 týkajúci sa Bacillus licheniformis (DSM 5749) a Bacillus subtilis (DSM 5750).
      Článok 5
      Prechodné opatrenia
      Prípravok špecifikovaný v prílohe a krmivá, ktoré ho obsahujú, vyrobené a označené pred 4. októbrom 2017 v súlade s pravidlami platnými pred 4. aprílom 2017 možno aj naďalej uvádzať na trh a používať až do vyčerpania existujúcich zásob.
      Článok 6
      Nadobudnutie účinnosti
      Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

         Toto nariadenie je záväzné v celom rozsahu a priamo uplatniteľné vo všetkých členských štátoch.
         V Bruseli 14. marca 2017

               Za Komisiu

               predseda

            Jean-Claude JUNCKER

         (1)  Ú. v. EÚ L 268, 18.10.2003, s. 29.

         (2)  Smernica Rady 70/524/EHS z 23. novembra 1970 o prídavných látkach do krmív (Ú. v. ES L 270, 14.12.1970, s. 1).

         (3)  Nariadenie Komisie (ES) č. 1453/2004 zo 16. augusta 2004 o trvalom povolení používať niektoré prísady v krmivách (Ú. v. EÚ L 269, 17.8.2004, s. 3).

         (4)  Nariadenie Komisie (ES) č. 2148/2004 zo 16. decembra 2004 o stálych a dočasných povoleniach určitých doplnkových látok a o povolení nových spôsobov použitia už povolených doplnkových látok v krmivách (Ú. v. EÚ L 370, 17.12.2004, s. 24).

         (5)  Nariadenie Komisie (ES) č. 600/2005 z 18. apríla 2005 o novom povolení na desať rokov pre kokcidiostatikum ako doplnkovú látku v krmivách, dočasnom povolení pre doplnkovú látku a trvalom povolení pre určité doplnkové látky v krmivách (Ú. v. EÚ L 99, 19.4.2005, s. 5).

         (6)  Vestník EFSA (EFSA Journal) (2016) 14(9):4558.

         PRÍLOHA

                     Identifikačné číslo doplnkovej látky

                     Názov/meno držiteľa povolenia

                     Doplnková látka

                     Zloženie, chemický vzorec, opis, analytická metóda

                     Druh alebo kategória zvierat

                     Maximálny vek

                     Minimálny obsah

                     Maximálny obsah

                     Minimálny obsah

                     Maximálny obsah

                     Iné ustanovenia

                     Koniec platnosti povolenia

                     JTK/kg kompletného krmiva s obsahom vlhkosti 12 %

                     JTK/l vody na pitie

                        Kategória zootechnických doplnkových látok. Funkčná skupina: stabilizátory črevnej mikroflóry

                     4b1700i

                     Chr. Hansen A/S

                     Bacillus subtilis
                     (DSM 5750) a Bacillus licheniformis (DSM 5749)

                        Zloženie doplnkovej látky

                     Prípravok z Bacillus subtilis

                     (DSM 5750) a Bacillus licheniformis (DSM 5749) s obsahom minimálne 3,2 × 1010 JTK/g doplnkovej látky
                     (pomer 1:1)
                     v tuhej forme

                        Charakteristika účinnej látky

                     životaschopné spóry Bacillus subtilis

                     (DSM 5750) a Bacillus licheniformis (DSM 5749)

                        Analytická metóda
                         (1)

                     Identifikácia a stanovenie počtu Bacillus subtilis (DSM 5750) a Bacillus licheniformis (DSM 5749) v kŕmnej doplnkovej látke, premixoch, krmivách a vode:

                                 —

                                 identifikácia: pulzná gélová elektroforéza (PFGE)

                                 —

                                 stanovenie počtu: difúzna platňová metóda na tryptón-sójovom agare – EN 15784

                     odstavené prasiatka
                     ošípané na výkrm
                     prasnice
                     teľatá na chov
                     morky vo výkrme

                     —

                     1,3 × 109

                     —

                     6,5 × 108

                     —

                                 1.

                                 V návode na použitie doplnkovej látky a premixov uveďte teplotu skladovania, dátum trvanlivosti a stabilitu pri peletovaní.

                                 2.

                                 Doplnková látka sa môže používať vo vode na pitie.

                                 3.

                                 Pri použití doplnkovej látky vo vode na pitie je potrebné zaručiť jej homogénne rozpustenie.

                                 4.

                                 V prípade odstavených prasiatok možno použiť do 35 kg telesnej hmotnosti.

                                 5.

                                 Pre používateľov doplnkovej látky a premixov stanovia prevádzkovatelia krmivárskych podnikov prevádzkové postupy a organizačné opatrenia s cieľom riešiť potenciálne bezpečnostné riziká vyplývajúce z ich používania. Ak uvedené riziká nemožno takýmito postupmi a opatreniami odstrániť alebo znížiť na minimum, doplnková látka a premixy sa musia používať s osobnými ochrannými prostriedkami vrátane prostriedkov na ochranu dýchacích orgánov a pokožky.

                     4. apríla 2027

            (1)  Podrobné informácie o analytických metódach sú k dispozícii na tejto adrese referenčného laboratória: https://ec.europa.eu/jrc/en/eurl/feed-additives/evaluation-reports.


title: Vykonávacie nariadenie Komisie (EÚ) 2016/133 z 1. februára 2016, ktorým sa ustanovujú paušálne dovozné hodnoty na určovanie vstupných cien niektorých druhov ovocia a zeleniny

text:
               2.2.2016

               SK

               Úradný vestník Európskej únie

               L 25/58

         VYKONÁVACIE NARIADENIE KOMISIE (EÚ) 2016/133
   z 1. februára 2016,
   ktorým sa ustanovujú paušálne dovozné hodnoty na určovanie vstupných cien niektorých druhov ovocia a zeleniny
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (1),
   so zreteľom na vykonávacie nariadenie Komisie (EÚ) č. 543/2011 zo 7. júna 2011, ktorým sa ustanovujú podrobné pravidlá uplatňovania nariadenia Rady (ES) č. 1234/2007, pokiaľ ide o sektory ovocia a zeleniny a spracovaného ovocia a zeleniny (2), a najmä na jeho článok 136 ods. 1,
   keďže:

               (1)

               Vykonávacím nariadením (EÚ) č. 543/2011 sa v súlade s výsledkami Uruguajského kola mnohostranných obchodných rokovaní ustanovujú kritériá, na základe ktorých Komisia stanovuje paušálne hodnoty na dovoz z tretích krajín, pokiaľ ide o výrobky a obdobia uvedené v časti A prílohy XVI k uvedenému nariadeniu.

               (2)

               Paušálne dovozné hodnoty sa vypočítajú každý pracovný deň v súlade s článkom 136 ods. 1 vykonávacieho nariadenia (EÚ) č. 543/2011, pričom sa zohľadnia premenlivé každodenné údaje. Toto nariadenie by preto malo nadobudnúť účinnosť dňom jeho uverejnenia v Úradnom vestníku Európskej únie,

         PRIJALA TOTO NARIADENIE:
   Článok 1
   Paušálne dovozné hodnoty uvedené v článku 136 vykonávacieho nariadenia (EÚ) č. 543/2011 sú stanovené v prílohe k tomuto nariadeniu.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 1. februára 2016

            Za Komisiu

            v mene predsedu

         Jerzy PLEWA

            generálny riaditeľ pre poľnohospodárstvo a rozvoj vidieka

      (1)  Ú. v. EÚ L 347, 20.12.2013, s. 671.

      (2)  Ú. v. EÚ L 157, 15.6.2011, s. 1.

      PRÍLOHA

         Paušálne dovozné hodnoty na určovanie vstupných cien niektorých druhov ovocia a zeleniny

                  (EUR/100 kg)

                  Číselný znak KN

                  Kód tretej krajiny (1)

                  Paušálna dovozná hodnota

                  0702 00 00

                  EG

                  162,9

                  IL

                  236,2

                  MA

                  83,1

                  TN

                  85,0

                  TR

                  93,7

                  ZZ

                  132,2

                  0707 00 05

                  MA

                  86,8

                  TR

                  165,2

                  ZZ

                  126,0

                  0709 93 10

                  MA

                  46,9

                  TR

                  141,3

                  ZZ

                  94,1

                  0805 10 20

                  EG

                  47,7

                  MA

                  61,0

                  TN

                  46,0

                  TR

                  61,0

                  ZZ

                  53,9

                  0805 20 10

                  IL

                  143,7

                  MA

                  80,4

                  TR

                  102,3

                  ZZ

                  108,8

                  0805 20 30, 0805 20 50, 0805 20 70, 0805 20 90

                  IL

                  128,5

                  JM

                  154,6

                  MA

                  115,1

                  TR

                  63,3

                  ZZ

                  115,4

                  0805 50 10

                  TR

                  100,5

                  ZZ

                  100,5

                  0808 10 80

                  CL

                  87,5

                  US

                  161,8

                  ZZ

                  124,7

                  0808 30 90

                  CL

                  224,0

                  CN

                  57,3

                  TR

                  200,0

                  ZA

                  87,5

                  ZZ

                  142,2

         (1)  Nomenklatúra krajín stanovená nariadením Komisie (EÚ) č. 1106/2012 z 27. novembra 2012, ktorým sa vykonáva nariadenie Európskeho parlamentu a Rady (ES) č. 471/2009 o štatistike Spoločenstva o zahraničnom obchode s nečlenskými krajinami, pokiaľ ide o aktualizáciu nomenklatúry krajín a území (Ú. v. EÚ L 328, 28.11.2012, s. 7). Kód „ZZ“ znamená „iného pôvodu“.


title: Vykonávacie nariadenie Komisie (EÚ) 2015/1316 z 30. júla 2015, ktorým sa stanovuje výnimka z nariadenia Rady (ES) č. 850/98, pokiaľ ide o minimálnu ochrannú referenčnú veľkosť morony striebristej (Dicentrarchus labrax)

text:
               31.7.2015

               SK

               Úradný vestník Európskej únie

               L 203/9

         VYKONÁVACIE NARIADENIE KOMISIE (EÚ) 2015/1316
   z 30. júla 2015,
   ktorým sa stanovuje výnimka z nariadenia Rady (ES) č. 850/98, pokiaľ ide o minimálnu ochrannú referenčnú veľkosť morony striebristej (Dicentrarchus labrax)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 850/98 z 30. marca 1998 o zachovaní zdrojov rybolovu prostredníctvom technických opatrení na ochranu mláďat morských organizmov (1), a najmä na jeho článok 45 ods. 1,
   keďže:

               (1)

               Podľa článku 2 ods. 2 nariadenia Európskeho parlamentu a Rady (EÚ) č. 1380/2013 (2) je cieľom spoločnej rybárskej politiky zabezpečiť, aby sa pri využívaní živých morských biologických zdrojov populácie lovných druhov obnovovali a udržiavali nad úrovňami, pri ktorých možno dosiahnuť maximálny udržateľný výnos.

               (2)

               V článku 45 ods. 1 nariadenia (ES) č. 850/98 sa stanovuje, že ak si zachovanie populácií morských organizmov vyžaduje okamžité konanie, Komisia môže prijať všetky potrebné opatrenia, ktorými sa uvedené nariadenie doplní alebo ktorými sa z neho stanoví výnimka.

               (3)

               Podľa vedeckých odporúčaní od Medzinárodnej rady pre výskum mora (ICES), ako aj od Vedeckého, technického a hospodárskeho výboru pre rybárstvo (STECF) populácia morony striebristej v Keltskom mori, Lamanšskom prielive, Írskom mori a južnej časti Severného mora (divízie ICES IVb, IVc a VIIa, VIId – VIIh) vykazuje rapídny úbytok biomasy spôsobený jednak čoraz nižším doplňovaním mlade a jednak čoraz vyššou rybolovnou úmrtnosťou. Morona striebristá je druh, ktorý rastie pomaly a pohlavnú zrelosť dosahuje neskoro. Biomasa neresiacej sa populácie sa približuje k najnižšej historicky pozorovanej úrovni. Súčasná rybolovná úmrtnosť tejto populácie takmer štvornásobne prevyšuje udržateľnú úroveň. Rada ICES preto odporúča prijať opatrenia zamerané na výrazné zníženie rybolovnej úmrtnosti v celej tejto populácií v uvedených oblastiach.

               (4)

               Vykonávacím nariadením Komisie (EÚ) 2015/111 (3), ktoré vychádza z článku 12 nariadenia (EÚ) č. 1380/2013, Komisia prijala núdzové opatrenia na zníženie rybolovnej úmrtnosti spôsobovanej pelagickými plavidlami, ktoré cielene lovia neresiace sa húfy morony striebristej. Nariadením Rady (EÚ) 2015/523 (4) sa zaviedlo množstevné obmedzenie s cieľom znížiť úmrtnosť spôsobovanú rekreačnými rybármi. Vo vedeckom odporúčaní sa uvádza, že zníženie rybolovnej úmrtnosti by sa dalo najúčinnejšie dosiahnuť spojením obmedzenia úlovkov a zvýšenia minimálnej ochrannej referenčnej veľkosti.

               (5)

               Nariadením (ES) č. 850/98 sa stanovujú minimálne ochranné referenčné veľkosti morských organizmov s cieľom zabezpečiť ochranu rybej mlade.

               (6)

               ICES identifikovala štyri oblasti výskytu populácií morony striebristej: Keltské more, Lamanšský prieliv, Írske more a južná časť Severného mora (divízie ICES IVb, IVc, VIIa a VIId – VIIh, Biskajský záliv a iberské vody Atlantiku (divízie ICES VIIIa a VIIIb), iberské vody Atlantiku (divízie ICES VIIIc a IXa) a Keltské more a vody západne od Škótska (divízie ICES VIa, VIIb a VIIj).

               (7)

               V prílohe XII k nariadeniu (ES) č. 850/98 je v súčasnosti pre moronu striebristú stanovená minimálna veľkosť 36 cm.

               (8)

               V prípade populácie morony striebristej v Keltskom mori, Lamanšskom prielive, Írskom mori a južnej časti Severného mora (divízie ICES IVb, IVc, VIIa a VIId – VIIh) z posúdení ICES vyplýva, že samice morony striebristej dosahujú pohlavnú zrelosť až pri veľkosti 42 cm. Štatistiky o úlovkoch potvrdzujú, že lovom a vyloďovaním jedincov morony striebristej, ktoré nedosahujú veľkosť 42 cm, sa samice morony striebristej odoberajú z populácie vo fáze, keď ešte neprispeli k jej reprodukcii. Možnosť loviť a vyloďovať jedince morony striebristej, ktoré nedosahujú veľkosť 42 cm, teda vážne ohrozuje reprodukčnú kapacitu tejto populácie, čo významnou mierou prispieva k celkovej rybolovnej úmrtnosti a predstavuje vážne ohrozenie ochrany populácie morony striebristej. Vzhľadom na to, že populácie morony striebristej v týchto v divíziách ICES závisia od ponechania samíc morony striebristej v populácii až do ich reprodukcie, je primerané zvýšiť minimálnu ochrannú referenčnú veľkosť daného druhu na 42 cm.

               (9)

               Vzhľadom na to, že pohlavná zrelosť podľa všetkého závisí od teploty, sa navyše v súlade so zásadou predbežnej opatrnosti rovnaké obmedzenie zavádza aj pre iné severné populácie, t. j. v Keltskom mori a vo vodách západne od Škótska (divízie ICES VIa, VIIb a VIIj).

               (10)

               Preto treba urýchlene prijať opatrenia, ktorými sa zakáže loviť a vyloďovať jedince morony striebristej, ktoré nedosahujú veľkosť 42 cm. Ide o opatrenie na ochranu mlade morony striebristej v dvoch populáciách tohto druhu, ktoré identifikovala rada ICES: Keltské more, Lamanšský prieliv, Írske more a južná časť Severného mora (divízie ICES IVb, IVc, VIIa a VIId – VIIh) a Keltské more a vody západne od Škótska (divízie ICES VIa, VIIb a VIIj). Pokiaľ by sa s ochranou mlade morony striebristej ďalej čakalo, mohlo by to výrazne zvýšiť riziko vážneho ohrozenia populácie morony striebristej, významnou mierou prispieť k rybolovnej úmrtnosti a urýchliť úbytok biomasy tohto druhu.

               (11)

               Opatrenia stanovené v tomto nariadení sú v súlade so stanoviskom Výboru pre rybolov a akvakultúru,

         PRIJALA TOTO NARIADENIE:
   Článok 1
   Odchylne od prílohy XII k nariadeniu (ES) č. 850/98 platí, že v regióne 2 vymedzenom v článku 2 daného nariadenia je minimálna veľkosť morony striebristej (Dicentrarchus labrax) 42 cm.
   Článok 2
   Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
   Uplatňuje sa od 1. septembra 2015.
   Komisia do konca roka 2017 posúdi, či sú opatrenia zavedené týmto nariadením stále potrebné.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 30. júla 2015

            Za Komisiu

            predseda

         Jean-Claude JUNCKER

      (1)  Ú. v. ES L 125, 27.4.1998, s. 1.

      (2)  Nariadenie Európskeho parlamentu a Rady (EÚ) č. 1380/2013 z 11. decembra 2013 o spoločnej rybárskej politike, ktorým sa menia nariadenia Rady (ES) č. 1954/2003 a (ES) č. 1224/2009 a zrušujú nariadenia Rady (ES) č. 2371/2002 a (ES) č. 639/2004 a rozhodnutie Rady 2004/585/ES (Ú. v. EÚ L 354, 28.12.2013, s. 22).

      (3)  Vykonávacie nariadenie Komisie (EÚ) 2015/111 z 26. januára 2015, ktorým sa stanovujú opatrenia na zmiernenie vážneho ohrozenia ochrany populácie morony striebristej (Dicentrarchus labrax) v Keltskom mori, Lamanšskom prielive, Írskom mori a južnej časti Severného mora (Ú. v. EÚ L 20, 27.1.2015, s. 31).

      (4)  Nariadenie Rady (EÚ) 2015/523 z 25. marca 2015, ktorým sa menia nariadenia (EÚ) č. 43/2014 a (EÚ) 2015/104, pokiaľ ide o určité rybolovné možnosti (Ú. v. EÚ L 84, 28.3.2015, s. 1).


title: Vykonávacie nariadenie Komisie (EÚ) č. 808/2012 z  11. septembra 2012 , ktorým sa ustanovujú paušálne dovozné hodnoty na určovanie vstupných cien niektorých druhov ovocia a zeleniny

text:
               12.9.2012

               SK

               Úradný vestník Európskej únie

               L 246/3

         VYKONÁVACIE NARIADENIE KOMISIE (EÚ) č. 808/2012
   z 11. septembra 2012,
   ktorým sa ustanovujú paušálne dovozné hodnoty na určovanie vstupných cien niektorých druhov ovocia a zeleniny
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (1),
   so zreteľom na vykonávacie nariadenie Komisie (EÚ) č. 543/2011 zo 7. júna 2011, ktorým sa ustanovujú podrobné pravidlá uplatňovania nariadenia Rady (ES) č. 1234/2007, pokiaľ ide o sektory ovocia a zeleniny a spracovaného ovocia a zeleniny (2), a najmä na jeho článok 136 ods. 1,
   keďže:

               (1)

               Vykonávacím nariadením (EÚ) č. 543/2011 sa v súlade s výsledkami Uruguajského kola mnohostranných obchodných rokovaní ustanovujú kritériá, na základe ktorých Komisia stanovuje paušálne hodnoty na dovoz z tretích krajín, pokiaľ ide o výrobky a obdobia uvedené v časti A prílohy XVI k uvedenému nariadeniu.

               (2)

               Paušálne dovozné hodnoty sa vypočítajú každý pracovný deň v súlade s článkom 136 ods. 1 vykonávacieho nariadenia (EÚ) č. 543/2011, pričom sa zohľadnia premenlivé každodenné údaje. Toto nariadenie by preto malo nadobudnúť účinnosť dňom jeho uverejnenia v Úradnom vestníku Európskej únie,

         PRIJALA TOTO NARIADENIE:
   Článok 1
   Paušálne dovozné hodnoty uvedené v článku 136 vykonávacieho nariadenia (EÚ) č. 543/2011 sú stanovené v prílohe k tomuto nariadeniu.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 11. septembra 2012

            Za Komisiu v mene predsedu

         José Manuel SILVA RODRÍGUEZ

            generálny riaditeľ pre poľnohospodárstvo a rozvoj vidieka

      (1)  Ú. v. EÚ L 299, 16.11.2007, s. 1.

      (2)  Ú. v. EÚ L 157, 15.6.2011, s. 1.

      PRÍLOHA
      Paušálne dovozné hodnoty na určovanie vstupných cien niektorých druhov ovocia a zeleniny

                  (EUR/100 kg)

                  Číselný znak KN

                  Kód tretej krajiny (1)

                  Paušálna dovozná hodnota

                  0702 00 00

                  MK

                  60,0

                  ZZ

                  60,0

                  0707 00 05

                  MK

                  23,1

                  TR

                  121,6

                  ZZ

                  72,4

                  0709 93 10

                  TR

                  113,2

                  ZZ

                  113,2

                  0805 50 10

                  AR

                  89,2

                  BO

                  100,6

                  CL

                  105,1

                  TR

                  97,0

                  UY

                  108,0

                  ZA

                  97,9

                  ZZ

                  99,6

                  0806 10 10

                  BA

                  58,9

                  EG

                  180,7

                  TN

                  197,3

                  TR

                  123,6

                  ZZ

                  140,1

                  0808 10 80

                  AR

                  202,0

                  BR

                  93,9

                  CA

                  157,8

                  CL

                  154,8

                  NZ

                  123,3

                  US

                  185,3

                  ZA

                  131,9

                  ZZ

                  149,9

                  0808 30 90

                  AR

                  196,5

                  TR

                  124,9

                  ZA

                  159,1

                  ZZ

                  160,2

                  0809 30

                  TR

                  160,6

                  ZZ

                  160,6

                  0809 40 05

                  BA

                  58,9

                  HR

                  73,9

                  IL

                  69,8

                  TR

                  107,6

                  XS

                  91,2

                  ZZ

                  80,3

         (1)  Nomenklatúra krajín stanovená nariadením Komisie (ES) č. 1833/2006 (Ú. v. EÚ L 354, 14.12.2006, s. 19). Kód „ZZ“ znamená „iného pôvodu“.


title: Vykonávacie nariadenie Komisie (EÚ) č. 457/2013 zo  16. mája 2013 , ktorým sa ustanovuje výnimka z nariadenia (ES) č. 412/2008 a nariadenia (ES) č. 431/2000, pokiaľ ide o dovozné kvóty na hovädzie mäso na obdobie od 1. júla 2013 do 30. júna 2014

text:
               17.5.2013

               SK

               Úradný vestník Európskej únie

               L 133/15

         VYKONÁVACIE NARIADENIE KOMISIE (EÚ) č. 457/2013
   zo 16. mája 2013,
   ktorým sa ustanovuje výnimka z nariadenia (ES) č. 412/2008 a nariadenia (ES) č. 431/2000, pokiaľ ide o dovozné kvóty na hovädzie mäso na obdobie od 1. júla 2013 do 30. júna 2014
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (1), a najmä na jeho článok 144 ods. 1 v spojení s jeho článkom 4,
   keďže:

               (1)

               Nariadením Komisie (ES) č. 412/2008 z 8. mája 2008, ktorým sa otvára a zabezpečuje správa dovoznej colnej kvóty na mrazené hovädzie mäso určené na spracovanie (2), sa v Únii otvorila ročná dovozná colná kvóta 63 703 ton mrazeného hovädzieho mäsa vyjadreného ako ekvivalent nevykosteného mäsa určeného na spracovanie každoročne na obdobie od 1. júla do 30. júna nasledujúceho roka, ktoré je rozdelené na štyri čiastkové obdobia. Žiadosti o dovozné práva počas tohto obdobia colnej kvóty možno predkladať počas prvých siedmich dní mesiaca predchádzajúceho každé čiastkové obdobie. Celý ročný objem kvóty je však dostupný už od prvého čiastkového obdobia.

               (2)

               Nariadením Komisie (ES) č. 431/2008 z 19. mája 2008, ktorým sa otvára a ustanovuje správa dovozných colných kvót pre mrazené hovädzie mäso, na ktoré sa vzťahuje číselný znak KN 0202, a pre výrobky, na ktoré sa vzťahuje číselný znak KN 0206 29 91 (3), sa otvorila ročná dovozná colná kvóta 53 000 ton na mrazené hovädzie mäso každoročne na obdobie od 1. júla do 30. júna nasledujúceho roka. Žiadosti o dovozné práva počas tohto obdobia colnej kvóty možno predkladať 1. júna, ktorý predchádza začiatku obdobia platnosti dovoznej colnej kvóty.

               (3)

               So zreteľom na pristúpenie Chorvátska k Európskej únii od 1. júla 2013 je vhodné povoliť dovozcom z Chorvátska podieľať sa na týchto dovozných kvótach. Preto je potrebné stanoviť výnimky z nariadenia (ES) č. 412/2008 a z nariadenia (ES) č. 431/2008, pokiaľ ide o časové rámce na prekladanie žiadostí. Tieto výnimky by však nemali mať negatívny vplyv ani na hospodárske subjekty z členských štátov, ani na efektívnosť správy predmetných kvót.

               (4)

               Opatrenia ustanovené v tomto nariadení sú v súlade so stanoviskom Riadiaceho výboru pre spoločnú organizáciu poľnohospodárskych trhov,

         PRIJALA TOTO NARIADENIE:
   Článok 1
   Nariadenie (ES) č. 412/2008
   Odchylne od článku 6 ods. 2 nariadenia (ES) č. 412/2008 sa žiadosti o dovozné práva vzťahujúce sa na čiastkové obdobie od 1. júla 2013 do 30. septembra 2013 predkladajú od 1. do 5. júla 2013 a najneskôr do 13.00 hodiny bruselského času 5. júla 2013.
   Článok 2
   Nariadenie (ES) č. 431/2008
   1.   Odchylne od článku 5 ods. 1 nariadenia (ES) č. 431/2008 sa žiadosti o dovozné práva vzťahujúce sa na obdobie colnej kvóty od 1. júla 2013 predkladajú od 24. júna do 5. júla 2013 a najneskôr do 13.00 hodiny bruselského času 5. júla 2013.
   2.   Odchylne od článku 5 ods. 3 nariadenia (ES) č. 431/2008 členské štáty Komisii v prípade dovozných colných kvót platných od 1. júla 2013 oznamujú celkové množstvá, na ktoré sa žiada udelenie dovozných práv, najneskôr do 13.00 hodiny bruselského času 12. júla 2013.
   Článok 3
   Nadobudnutie účinnosti
   Toto nariadenie nadobúda účinnosť tretím dňom nasledujúcim po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 16. mája 2013

            Za Komisiu

            predseda

         José Manuel BARROSO

      (1)  Ú. v. EÚ L 299, 16.11.2007, s. 1.

      (2)  Ú. v. EÚ L 125, 9.5.2008, s. 7.

      (3)  Ú. v. EÚ L 130, 20.5.2008, s. 3.


title: Vykonávacie nariadenie Komisie (EÚ) č. 433/2011 zo 4. mája 2011 , ktorým sa mení a dopĺňa príloha I k nariadeniu Komisie (ES) č. 669/2009, ktorým sa vykonáva nariadenie Európskeho parlamentu a Rady (ES) č. 882/2004, pokiaľ ide o zvýšenú mieru úradných kontrol pri dovoze určitých krmív a potravín neživočíšneho pôvodu  Text s významom pre EHP

text:
               5.5.2011

               SK

               Úradný vestník Európskej únie

               L 115/5

         VYKONÁVACIE NARIADENIE KOMISIE (EÚ) č. 433/2011
   zo 4. mája 2011,
   ktorým sa mení a dopĺňa príloha I k nariadeniu Komisie (ES) č. 669/2009, ktorým sa vykonáva nariadenie Európskeho parlamentu a Rady (ES) č. 882/2004, pokiaľ ide o zvýšenú mieru úradných kontrol pri dovoze určitých krmív a potravín neživočíšneho pôvodu
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 882/2004 z 29. apríla 2004 o úradných kontrolách uskutočňovaných s cieľom zabezpečiť overenie dodržiavania potravinového a krmivového práva a predpisov o zdraví zvierat a o starostlivosti o zvieratá (1), a najmä na jeho článok 15 ods. 5,
   keďže:

               (1)

               V nariadení Komisie (ES) č. 669/2009 (2) sa stanovujú pravidlá týkajúce sa zvýšenej miery úradných kontrol, ktoré sa majú vykonať pri dovoze určitých krmív a potravín neživočíšneho pôvodu uvedených v prílohe I k uvedenému nariadeniu (ďalej len „zoznam“), a to na miestach vstupu do oblastí uvedených v prílohe I k nariadeniu (ES) č. 882/2004.

               (2)

               V článku 2 nariadenia (ES) č. 669/2009 sa stanovuje, že zoznam sa má pravidelne preskúmavať, a to aspoň štvrťročne, pričom sa majú zohľadniť zdroje informácií uvedené v danom článku.

               (3)

               Z výskytu a závažnosti potravinových incidentov nahlásených prostredníctvom Systému rýchleho varovania pre potraviny a krmivá (Rapid Alert System for Feed and Food, RASFF), zo zistení misií do tretích krajín vykonaných Potravinovým a veterinárnym úradom, ako aj zo štvrťročných správ o zásielkach krmív a potravín neživočíšneho pôvodu, ktoré Komisii predložili členské štáty v súlade s článkom 15 nariadenia (ES) č. 669/2009, vyplýva potreba zmeniť a doplniť tento zoznam.

               (4)

               Zo zoznamu by sa konkrétne mali vyňať položky týkajúce sa tých komodít, v prípade ktorých je na základe uvedených informačných zdrojov preukázaný uspokojivý stupeň súladu s príslušnými bezpečnostnými požiadavkami stanovenými v právnych predpisoch Únie a v prípade ktorých už nie je preto opodstatnená zvýšená miera úradných kontrol.

               (5)

               Navyše, niektoré iné komodity, v prípade ktorých je na základe uvedených informačných zdrojov preukázaný určitý stupeň nesúladu s príslušnými bezpečnostnými požiadavkami, ktorý oprávňuje zavedenie zvýšenej miery úradných kontrol, by sa mali zaradiť do zoznamu.

               (6)

               Záznamy v zozname, ktoré sa týkajú určitých dovozov z Turecka a Thajska, by sa preto mali zodpovedajúcim spôsobom zmeniť a doplniť.

               (7)

               V záujme zrozumiteľnosti právnych predpisov Únie je takisto potrebné v zozname spresniť údaje, ktoré sa týkajú dovozu ibišteka jedlého z Indie a sladkej papriky z Turecka.

               (8)

               Zmena a doplnenie zoznamu v súvislosti s vyňatím odkazov na komodity by sa mali vykonať čo najskôr, keďže pôvodné bezpečnostné obavy sa odstránili. Tieto zmeny a doplnenia by sa preto mali uplatňovať od dátumu nadobudnutia účinnosti tohto nariadenia.

               (9)

               Vzhľadom na početné zmeny a doplnenia, ktoré treba vykonať v prílohe I k nariadeniu (ES) č. 669/2009, je vhodné nahradiť ju textom prílohy k tomuto nariadeniu.

               (10)

               Nariadenie (ES) č. 669/2009 by sa preto malo zodpovedajúcim spôsobom zmeniť a doplniť.

               (11)

               Opatrenia stanovené v tomto nariadení sú v súlade so stanoviskom Stáleho výboru pre potravinový reťazec a zdravie zvierat,

         PRIJALA TOTO NARIADENIE:
   Článok 1
   Príloha I k nariadeniu (ES) č. 669/2009 sa nahrádza textom v prílohe k tomuto nariadeniu.
   Článok 2
   Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
   Uplatňuje sa od 1. júla 2011.
   Vypustenia položiek týkajúcich sa Turecka v súvislosti s cuketami a hruškami sa však uplatňujú odo dňa nadobudnutia účinnosti tohto nariadenia.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 4. mája 2011

            Za Komisiu

            predseda

         José Manuel BARROSO

      (1)  Ú. v. EÚ L 165, 30.4.2004, s. 1.

      (2)  Ú. v. EÚ L 194, 25.7.2009, s. 11.

      PRÍLOHA

            „PRÍLOHA I
            A.   Krmivá a potraviny neživočíšneho pôvodu podliehajúce zvýšenej miere úradných kontrol na určených miestach vstupu

                        Krmivá a potraviny
                        (predpokladané použitie)

                        Kód KN (1)

                        Krajina pôvodu

                        Riziko

                        Frekvencia fyzických kontrol a kontrol totožnosti (%)

                                    —

                                    Podzemnica olejná (arašidy), nelúpaná

                                    —

                                 1202 10 90

                        Argentína

                        aflatoxíny

                        10

                                    —

                                    Podzemnica olejná (arašidy), lúpaná

                                    —

                                 1202 20 00

                                    —

                                    Arašidové maslo

                                    —

                                 2008 11 10

                                    —

                                    Podzemnica olejná (arašidy), inak upravená alebo konzervovaná

                                    —

                                    2008 11 91; 2008 11 96; 2008 11 98

                           (Krmivá a potraviny)

                                    —

                                    Podzemnica olejná (arašidy), nelúpaná

                                    —

                                 1202 10 90

                        Brazília

                        aflatoxíny

                        10

                                    —

                                    Podzemnica olejná (arašidy), lúpaná

                                    —

                                 1202 20 00

                                    —

                                    Arašidové maslo

                                    —

                                 2008 11 10

                                    —

                                    Podzemnica olejná (arašidy), inak upravená alebo konzervovaná

                                    —

                                    2008 11 91; 2008 11 96; 2008 11 98

                           (Krmivá a potraviny)

                        Sušené rezance

                        ex 1902

                        Čína

                        hliník

                        10

                           (Potraviny)

                                    —

                                    Vigna (Vigna unguiculata spp. sesquipedalis)

                                    —

                                    ex 0708 20 00; ex 0710 22 00

                        Dominikánska republika

                        rezíduá pesticídov analyzované multireziduálnymi metódami založenými na CG-MS a LC-MS alebo metódami na stanovenie jednotlivých rezíduí (3)

                        50

                                    —

                                    Horké tekvičky (Momordica charantia)

                                    —

                                    ex 0709 90 90; ex 0710 80 95

                                    —

                                    Fľaškovec (Lagenaria siceraria)

                                    —

                                    ex 0709 90 90; ex 0710 80 95

                                    —

                                    Paprika (Capsicum spp.)

                                    —

                                    0709 60 10; 0709 60 99; 0710 80 51; 0710 80 59

                                    —

                                    Baklažán

                                    —

                                    0709 30 00; ex 0710 80 95

                           (Potraviny – čerstvá, chladená alebo mrazená zelenina)

                                    —

                                    Pomaranče (čerstvé alebo sušené)

                                    —

                                    0805 10 20; 0805 10 80

                        Egypt

                        rezíduá pesticídov analyzované multireziduálnymi metódami založenými na CG-MS a LC-MS alebo metódami na stanovenie jednotlivých rezíduí (7)

                        10

                                    —

                                    Broskyne

                                    —

                                 0809 30 90

                                    —

                                    Granátové jablká

                                    —

                                 ex 0810 90 95

                                    —

                                    Jahody

                                    —

                                 0810 10 00

                                    —

                                    Zelená fazuľa

                                    —

                                 ex 0708 20 00

                           (Potraviny – čerstvé ovocie a zelenina)

                                    —

                                    Podzemnica olejná (arašidy), nelúpaná

                                    —

                                 1202 10 90

                        Ghana

                        aflatoxíny

                        50

                                    —

                                    Podzemnica olejná (arašidy), lúpaná

                                    —

                                 1202 20 00

                                    —

                                    Arašidové maslo

                                    —

                                 2008 11 10

                           (Krmivá a potraviny)

                        Listy karí (Bergera/ Murraya koenigii)

                        ex 1211 90 85

                        India

                        rezíduá pesticídov analyzované multireziduálnymi metódami založenými na GC-MS a LC-MS alebo metódami na stanovenie jednotlivých rezíduí (5)

                        10

                           (Potraviny – čerstvé bylinky)

                                    —

                                    Čili paprika (Capsicum annuum), celé plody

                                    —

                                 ex 0904 20 10

                        India

                        aflatoxíny

                        50

                                    —

                                    Čili paprika (Capsicum annuum), drvená alebo mletá

                                    —

                                 ex 0904 20 90

                                    —

                                    Výrobky z čili papriky (karí)

                                    —

                                 0910 91 05

                                    —

                                    Muškátový orech (Myristica fragrans)

                                    —

                                 0908 10 00

                                    —

                                    Muškátový kvet (Myristica fragrans)

                                    —

                                 0908 20 00

                                    —

                                    Zázvor (Zingiber officinale)

                                    —

                                 0910 10 00

                                    —

                                       Curcuma longa (kurkuma)

                                    —

                                 0910 30 00

                           (Potraviny – sušené koreniny)

                                    —

                                    Podzemnica olejná (arašidy), nelúpaná

                                    —

                                 1202 10 90

                        India

                        aflatoxíny

                        20

                                    —

                                    Podzemnica olejná (arašidy), lúpaná

                                    —

                                 1202 20 00

                                    —

                                    Arašidové maslo

                                    —

                                 2008 11 10

                                    —

                                    Podzemnica olejná (arašidy), inak upravená alebo konzervovaná

                                    —

                                    2008 11 91; 2008 11 96; 2008 11 98

                           (Krmivá a potraviny)

                        Čerstvý ibištek jedlý

                        ex 0709 90 90

                        India

                        rezíduá pesticídov analyzované multireziduálnymi metódami založenými na GC-MS a LC-MS alebo metódami na stanovenie jednotlivých rezíduí (2)

                        10

                           (Potraviny)

                        Dyňa červená (egusi, Citrullus lanatus), semená a odvodené produkty

                        ex 1207 99 97; ex 1106 30 90; ex 2008 99 99;

                        Nigéria

                        aflatoxíny

                        50

                           (Potraviny)

                        Ryža Basmati na priamu ľudskú spotrebu

                        ex 1006 30

                        Pakistan

                        aflatoxíny

                        20

                           (Potraviny – bielená ryža)

                                    —

                                    Čili paprika (Capsicum annuum), celé plody

                                    —

                                 ex 0904 20 10

                        Peru

                        aflatoxíny a ochratoxín A

                        10

                                    —

                                    Čili paprika (Capsicum annuum), drvená alebo mletá

                                    —

                                 ex 0904 20 90

                           (Potraviny – sušené koreniny)

                                    —

                                    Podzemnica olejná (arašidy), nelúpaná

                                    —

                                 1202 10 90

                        Južná Afrika

                        aflatoxíny

                        10

                                    —

                                    Podzemnica olejná (arašidy), lúpaná

                                    —

                                 1202 20 00

                                    —

                                    Arašidové maslo

                                    —

                                 2008 11 10

                                    —

                                    Podzemnica olejná (arašidy), inak upravená alebo konzervovaná

                                    —

                                    2008 11 91; 2008 11 96; 2008 11 98

                           (Krmivá a potraviny)

                                    —

                                    Čerstvá čili paprika (Capsicum spp.)

                        ex 0709 60 10, ex 0710 80 51; ex 0709 60 99, ex 0710 80 59

                        Thajsko

                        rezíduá pesticídov analyzované multireziduálnymi metódami založenými na GC-MS a LC-MS alebo metódami na stanovenie jednotlivých rezíduí (9)

                        10

                           (Potraviny)

                                    —

                                    Listy koriandra

                                    —

                                 ex 0709 90 90

                        Thajsko

                        salmonela (6)

                        10

                                    —

                                    Bazalka (posvätná, sladká)

                                    —

                                 ex 1211 90 85

                                    —

                                    Mäta

                                    —

                                 ex 1211 90 85

                           (Potraviny – čerstvé bylinky)

                                    —

                                    Listy koriandra

                                    —

                                 ex 0709 90 90

                        Thajsko

                        rezíduá pesticídov analyzované multireziduálnymi metódami založenými na GC-MS a LC-MS alebo metódami na stanovenie jednotlivých rezíduí (4)

                        20

                                    —

                                    Bazalka (posvätná, sladká)

                                    —

                                 ex 1211 90 85

                           (Potraviny – čerstvé bylinky)

                                    —

                                    Vigna (Vigna unguiculata spp. sesquipedalis)

                                    —

                                    ex 0708 20 00; ex 0710 22 00

                        Thajsko

                        rezíduá pesticídov analyzované multireziduálnymi metódami založenými na GC-MS a LC-MS alebo metódami na stanovenie jednotlivých rezíduí (4)

                        50

                                    —

                                    Baklažán

                                    —

                                    0709 30 00; ex 0710 80 95

                                    —

                                    Hlúbová zelenina

                                    —

                                    0704; ex 0710 80 95

                           (Potraviny – čerstvá, chladená alebo mrazená zelenina)

                                    —

                                    Sladká paprika (Capsicum annuum)

                                    —

                                    0709 60 10; 0710 80 51;

                        Turecko

                        rezíduá pesticídov analyzované multireziduálnymi metódami založenými na GC-MS a LC-MS alebo metódami na stanovenie jednotlivých rezíduí (8)

                        10

                                    —

                                    Paradajky

                                    —

                                    0702 00 00; 0710 80 70

                           (Potraviny – čerstvá, chladená alebo mrazená zelenina)

                        Sušené hrozienka (plody viniča)

                        0806 20

                        Uzbekistan

                        ochratoxín A

                        50

                           (Potraviny)

                                    —

                                    Čili paprika (Capsicum annuum), drvená alebo mletá

                                    —

                                 ex 0904 20 90

                        Všetky tretie krajiny

                        farbivá Sudan

                        10

                                    —

                                    Výrobky z čili papriky (karí)

                                    —

                                 0910 91 05

                                    —

                                       Curcuma longa (kurkuma)

                                    —

                                 0910 30 00

                           (Potraviny – sušené koreniny)

                                    —

                                    Červený palmový olej

                                    —

                                 ex 1511 10 90

                           (Potraviny)

                  B.   Vymedzenie pojmov

            Na účely tejto prílohy sa pod „farbivami Sudan“ rozumejú tieto chemické látky:

                        i)

                        Sudan I (číslo CAS 842-07-9);

                        ii)

                        Sudan II (číslo CAS 3118-97-6);

                        iii)

                        Sudan III (číslo CAS 85-86-9);

                        iv)

                        šarlátová červeň alebo Sudan IV (číslo CAS 85-83-6).“

         (1)  V prípade, že sa majú skúmať len určité produkty patriace pod niektorý kód KN a v nomenklatúre tovaru nie je tento kód rozčlenený na ďalšie osobitné podpoložky, kód KN je označený predponou „ex“ (napríklad ex 1006 30: zahrnutá je iba ryža Basmati na priamu ľudskú spotrebu).

         (2)  Najmä rezíduá: acefátu, metamidofosu, triazofosu, endosulfánu, monokrotofosu.

         (3)  Najmä rezíduá: amitrazu, acefátu, aldikarbu, benomylu, karbendazimu, chlórfenapyru, chlórpyrifosu, CS2 (ditiokarbamáty), diafentiurónu, diazinonu, dichlórvosu, dikofolu, dimetoátu, endosulfánu, fenamidonu, imidaklopridu, malatiónu, metamidofosu, metiokarbu, metomylu, monokrotofosu, ometoátu, oxamylu, profenofosu, propikonazolu, tiabendazolu, tiaklopridu.

         (4)  Najmä rezíduá: acefátu, karbarylu, karbendazimu, karbofuránu, chlórpyrifosu, chlórpyrifos-metylu, dimetoátu, etiónu, malatiónu, metalaxylu, metamidofosu, metomylu, monokrotofosu, ometoátu, profenofosu, protiofosu, chinalfosu, triadimefónu, triazofosu, dikrotofosu, EPN, triforínu.

         (5)  Najmä rezíduá: acefátu, metamidofosu, triazofosu, endosulfánu, monokrotofosu.

         (6)  Referenčná metóda EN/ISO 6579 alebo metóda validovaná podľa nej, ako je uvedené v článku 5 nariadenia Komisie (ES) č. 2073/2005 (Ú. v. EÚ L 338, 22.12.2005, s. 1).

         (7)  Najmä rezíduá: karbendazimu, cyflutrínu, cyprodinilu, diazinónu, dimetoátu, etiónu, fenitrotiónu, fenpropatrínu, fludioxonilu, hexaflumorónu, lambda-cyhalotrínu, metiokarbu, metomylu, ometoátu, oxamylu, fentoátu, tiofanát-metylu.

         (8)  Najmä rezíduá: metomylu, oxamylu, karbendazimu, klofentezínu, diafentiurónu, dimetoátu, formetanátu, malatiónu, procymidónu, tetradifonu, tiofanát-metylu.

         (9)  Najmä rezíduá: karbofuránu, metomylu, ometoátu, dimetoátu, triazofosu, malatiónu, profenofosu, protiofosu, etiónu, karbendazimu, triforínu, procymidónu, formetanátu.


title: Vykonávacie nariadenie Komisie (EÚ) č. 1127/2013 zo 7. novembra 2013 , ktorým sa schvaľuje nepodstatná zmena špecifikácie názvu zapísaného v Registri chránených označení pôvodu a chránených zemepisných označení [Montasio (CHOP)]

text:
               13.11.2013

               SK

               Úradný vestník Európskej únie

               L 302/1

         VYKONÁVACIE NARIADENIE KOMISIE (EÚ) č. 1127/2013
   zo 7. novembra 2013,
   ktorým sa schvaľuje nepodstatná zmena špecifikácie názvu zapísaného v Registri chránených označení pôvodu a chránených zemepisných označení [Montasio (CHOP)]
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1151/2012 z 21. novembra 2012 o systémoch kvality pre poľnohospodárske výrobky a potraviny (1), a najmä na jeho článok 53 ods. 2 druhý pododsek,
   keďže:

               (1)

               Komisia v súlade s článkom 53 ods. 1 prvým pododsekom nariadenia (EÚ) č. 1151/2012 preskúmala žiadosť Talianska o schválenie zmeny špecifikácie chráneného označenia pôvodu „Montasio“ zapísaného do registra podľa nariadenia Komisie (ES) č. 1107/96 (2), zmeneného vykonávacím nariadením (EÚ) č. 355/2011 (3).

               (2)

               Cieľom žiadosti je zmeniť špecifikáciu spresnením spôsobu výroby.

               (3)

               Komisia preskúmala uvedenú zmenu a dospela k záveru, že je opodstatnená. Vzhľadom na to, že ide o nepodstatnú zmenu v zmysle článku 53 ods. 2 tretieho pododseku nariadenia (EÚ) č. 1151/2012, Komisia ju môže schváliť bez uplatnenia postupu opísaného v článkoch 50 až 52 uvedeného nariadenia,

         PRIJALA TOTO NARIADENIE:
   Článok 1
   Špecifikácia chráneného označenia pôvodu „Montasio“ sa mení v súlade s prílohou I k tomuto nariadeniu.
   Článok 2
   V prílohe II k tomuto nariadeniu sa nachádza konsolidovaný jednotný dokument, ktorý obsahuje hlavné prvky špecifikácie.
   Článok 3
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 7. novembra 2013

            Za Komisiu v mene predsedu

         Dacian CIOLOȘ

            člen Komisie

      (1)  Ú. v. EÚ L 343, 14.12.2012, s. 1.

      (2)  Ú. v. ES L 148, 21.6.1996, s. 1.

      (3)  Ú. v. EÚ L 98, 13.4.2011, s. 6.

      PRÍLOHA I
      Schvaľuje sa táto zmena špecifikácie chráneného označenia pôvodu „Montasio“:

         Prvá zmena

      Veta: „Použité mlieko musí pochádzať z večerného a ranného dojenia, najviac zo štyroch po sebe nasledujúcich dojení.“ sa nahrádza takto: „Mlieko musí pochádzať z dojení nasledujúcich po sebe a musí byť zozbierané do štyridsiatich ôsmich hodín po prvom dojení.“
      Mlieko dodané v intervale 48 hodín pochádzalo pôvodne len z tradičných dojení, ktorých bolo celkove 4. Zavedením automatického spôsobu dojenia sa môže počet po sebe nasledujúcich dojení v intervale 48 hodín zvýšiť. Časový interval sa teda zachoval; zmenil sa len celkový počet dojení. Z technického a vedeckého hľadiska nemá používanie systémov automatického dojenia nepriaznivý vplyv na vlastnosti mlieka; najmä jeho zloženie je štatisticky porovnateľné z hľadiska obsahu tuku a proteínov so zložením mlieka získaného tradičným dojením. Zdravie kráv sa dokonca zlepší, keďže tieto systémy odstraňujú stres spôsobený v období zvýšených vrcholov laktácie vykonávaním len dvoch dojení. Vďaka možnosti dojiť zvýšené množstvo mlieka viac ako dvakrát denne sú vemená a struky vystavené menšiemu stresu, mikrobiologická kvalita mlieka je lepšia a znižuje sa výskyt mastitídy.
      Využívanie týchto systémov takisto umožňuje zlepšiť reologické správanie mlieka, ktorým sa meria koagulačná schopnosť prejavujúca sa tak rýchlejšou reakciou syreniny na enzymatický účinok, ako aj odporom syreniny pri harfovaní.

         Druhá zmena

      Súčasné znenie: „Mlieko určené na CHOP ‚Montasio‘ nesmie byť upravené pasterizáciou a musí byť k nemu priložená preukázateľne jasnú analýza fosfatáz.“
      Navrhované znenie: „Mlieko určené na CHOP ‚Montasio‘ nesmie byť upravené pasterizáciou. Pri analýze tepelne upraveného mlieka určeného na výrobu CHOP ‚Montasio‘ musí byť jasne kladný výsledok testu fosfatázy.“
      Už niekoľko rokov syrárne vykonávajúce samokontrolu pravidelne kontrolujú mlieko a každý deň zaznamenávajú prietokové teploty mlieka. Skúška fosfatázy tak zostáva metódou analýzy, ktorú kontrolný orgán používa na overenie dodržiavania ustanovení špecifikácie. Táto kontrola sa vykonáva na základe analýzy rizika.

         Tretia zmena

      Súčasné znenie: „Produkcia syra CHOP ‘Montasio’ sa uskutočňuje podľa tohto výrobného postupu:

                  06)

                  varenie pri 42 – 48 °C a krájanie mimo ohňa v celkovom trvaní 20 až 30 minút;“

            Navrhované znenie:

                  06)

                  „varenie pri + 42 až 48 °C a krájanie mimo ohňa v trvaní minimálne 10 minút;“

            Zistilo sa, že tieto dve etapy (varenie a následné krájanie mimo ohňa) sa mohli výrazne líšiť na základe konkrétnych technických a technologických podmienok.
      Pokiaľ ide o vybavenie, syrárne vyrábajúce „Montasio“ používajú buď medené výrobníky (od 1 do 1,5 tony), alebo viacúčelové oceľové výrobníky s kapacitou 3,5 až 8 ton.
      Používanie týchto dvoch druhov výrobníkov je faktorom, ktorý podmieňuje čas zohrievania zrazeniny, pričom rýchlosti zohrievania na pare sú veľmi odlišné od rýchlostí vyplývajúcich z vykonávaného spracovania.
      Pokiaľ ide o fázu krájania mimo ohňa (etapa, počas ktorej sa zo zrazeniny odstráni časť srvátky), závisí od maximálnej dosiahnutej teploty, rýchlosti chladenia hmoty, ktorá zasa závisí od druhu použitého výrobníka, množstva spracovaného v každom výrobníku, veľkosti zŕn syreniny a množstva obsiahnutej vody odparenej v dôsledku účinkov teploty a miešania.
      Okrem toho presypanie alebo odoberanie zrazeniny na formovanie sa môže urýchliť alebo oddialiť podľa času potrebného na vykonanie operácie a stupňa automatizácie.
      Napríklad, ak je zrazenina presypaná na stôl na formovanie z viacúčelového výrobníka umiestneného nad týmto stolom, čas potrebný pri rovnakom množstve je oveľa kratší ako čas, ktorý sa vyžaduje pri manuálnom odoberaní ľanovou plachtičkou z medených výrobníkov.
      Keď sa vezme do úvahy aj skutočnosť, že každý syrár stanovuje optimálny moment na presypanie syreniny podľa denných hodnotiacich kritérií, skúseností a osobných poznatkov atď., ukazuje sa ako potrebné určiť minimálne trvanie varenia a krájania mimo ohňa.

      PRÍLOHA II

         KONSOLIDOVANÝ JEDNOTNÝ DOKUMENT

      Nariadenie Rady (ES) č. 510/2006 o ochrane zemepisných označení a označení pôvodu poľnohospodárskych výrobkov a potravín (1)

         „MONTASIO“

      Číslo ES: IT-PDO-0317-0995-26.04.2012

         CHZO () CHOP (X)

      1.   Názov

      „Montasio“
      2.   Členský štát alebo tretia krajina

      Taliansko
      3.   Opis poľnohospodárskeho výrobku alebo potraviny

      3.1.   Druh výrobku

                  Trieda 1.3.

                  Syry

            3.2.   Opis výrobku, na ktorý sa vzťahuje názov uvedený v bode 1

      „Montasio“ je stredne zrelý alebo vyzretý syr z kravského mlieka valcovitého tvaru s rovným alebo takmer rovným bokom a s rovnými alebo mierne vypuklým povrchom. Vyrába sa z nepasterizovaného mlieka a výlučne na báze prírodných baktérií mliečneho kvasenia alebo povolených fermentov. Minimálna doba dozrievania je 60 dní a podiel vlhkosti sa kontroluje sondou na desiaty a šesťdesiaty deň dozrievania. Syr s chráneným označením pôvodu „Montasio“ musí na šesťdesiaty deň dozrievania vykazovať tieto vlastnosti: maximálna vlhkosť nesmie prekročiť 36,72 %; podiel tukov v pomere k sušine: najmenej 40 %; hmotnosť: 6 až 8 kg; priemer: 30 až 35 cm; bok valca: najviac 8 cm; kôrka: hladká, pravidelná a pružná; hmota: kompaktná, s niekoľkými otvormi; farba: prírodná, prechádzajúca do slamovožltej; vôňa: typická; príjemná, prechádzajúca do pikantnej pri vyzretom „Montasio“.
      3.3.   Suroviny (len pri spracovaných výrobkoch)

      Syr s chráneným označením pôvodu „Montasio“ sa vyrába z mlieka pochádzajúceho z chovov nachádzajúcich sa v oblasti produkcie.
      Hlavnými chovnými plemenami sú Bruno Alpina, Pezzata Rossa Italianna a Pezzata Nera.
      Nepridáva sa žiadna konzervačná látka a nie je povolená žiadna tepelná úprava s výnimkou chladenia na minimálnu teplotu 4 °C.
      3.4.   Krmivo (len pri výrobkoch živočíšneho pôvodu)

      Krmivo kráv pozostáva na 75 – 85 % z obilnín, sena, zeleného krmiva a silážovaného krmiva. Ostatných 15 až 25 % krmiva tvoria proteínové koncentráty a pokrutiny. Povoľuje sa používať minerálne a vitamínové výživové doplnky. Krmivo pochádza na 60 % zo zemepisnej oblasti. Zakázané je krmivo, ktoré má podľa syrárskej tradície nepriaznivé účinky na kazeifikáciu (napríklad krmivo pochádzajúce z močaristých území alebo z území pri cestách s hustou dopravou). Povolené nie sú ani: zelenina, ovocie a repka, ani vedľajšie produkty pochádzajúce zo spracovania ryže, živočíšne múčky, priemyselné potraviny na lekárske účely, čerstvá, mokrá alebo silážovaná dužina repy, vedľajšie produkty piva alebo destilátov, silážované krmivo (s výnimkou silážovaného sena a silážovanej kukurice) a fermentované látky pochádzajúce z priemyselného spracovania ovocia, repy, piva a destilátov.
      3.5.   Špecifické kroky výroby, ktoré sa musia uskutočniť v označenej zemepisnej oblasti

      Celý proces výroby (chov hovädzieho dobytka a produkcia mlieka, zrážanie, spracovanie syreniny, formovanie, cedenie, solenie a dozrievanie) sa musí uskutočňovať v zemepisnej oblasti vymedzenej v bode 4.
      3.6.   Špecifické pravidlá krájania, strúhania, balenia atď.

      —
      3.7.   Špecifické pravidlá označovania

      Identifikáciu výrobku zabezpečuje počiatočné označovanie v špecifickej forme, ktorá obsahuje kód výrobcu, skratku provincie a dátum výroby (rok, mesiac, deň). „Značku pôvodu“ CHOP „Montasio“ tvorí šikmý nápis „Montasio“ zobrazený normálne aj hore nohami (obrázok 1).
      Táto „značka pôvodu“ sa aplikuje na celú produkciu združených aj nezdružených prevádzok, ak bola vyrobená v súlade s výrobnou špecifikáciou.

      1. Vypálená značka označenia „Montasio“ a štítok s nápisom „PDM“.
      2. Mesiac výroby / 3. Deň výroby / 4. Kód výrobcu syra / 5. Skratka provincie / VI. Rok výroby.
      Logo chráneného označenia sa skladá z veľkého štylizovaného písmena „M“, pod ktorým je uvedený nápis „MONTASIO“. Toto logo musí byť vždy uvedené typom písma „HORATIO“. Musia sa dodržiavať rozmery obrázka 2 (napríklad šírka 8 cm pri výške 6 cm).

      Ak celý proces výroby – od produkcie mlieka až po dozrievanie v trvaní minimálne 60 dní – prebieha v hornatej oblasti v zmysle definície podľa platnej vnútroštátnej právnej úpravy, ktorá je súčasťou oblasti výroby CHOP, na syr sa môže umiestniť štítok s nápisom „horský výrobok“. Na tento účel sa na bok syra umiestni štítok s nápisom „PDM“, čo znamená „prodotto della montagna“ (horský výrobok).
      Consorzio per la Tutela del Formaggio Montasio môže na žiadosť všetkých výrobcov členov aj nečlenov združenia a po predchádzajúcom overení rozhodnúť o vypálení loga označenia (obrázok 2) na bochníky „Montasio“, ktoré dozrievali viac ako 100 dní, a to na bok syra, ktorý je na to určený.
      4.   Stručné vymedzenie zemepisnej oblasti

      Oblasť výroby CHOP „Montasio“ zahŕňa: Friuli-Venezia Giulia: celé územie. Benátsko: celé územie provincií Belluno a Treviso a časť územia provincií Padova a Benátky vymedzeného takto: „od priesečníka s hranicou medzi provinciami Treviso a Padova sa oblasť tiahne v tejto línii až po diaľnicu Serenissima. Ďalej nasleduje túto líniu až po diaľničný most cez rieku Brenta a následne kopíruje koryto rieky až po jej ústie.“
      5.   Súvislosť so zemepisnou oblasťou

      5.1.   Špecifickosť zemepisnej oblasti

      Prírodné faktory sú späté s klimatickými podmienkami oblasti výroby, ktorú tvoria prevažne horské masívy a podhorské oblasti, odnepamäti využívané ako pastviny a horské pastviny, čo má vplyv na kvalitu krmiva určeného pre dojnice.
      Syr „Montasio“ bol doplnený do cenníka San Daniele a Udine v rokoch 1773 a 1775. Týmto sa potvrdzuje predaj syra „Montasio“, ako aj skutočnosť, že nejde len o miestnu výrobu alebo výrobu určenú na vlastnú spotrebu. Významný vplyv výroby tohto syra na rozvoj družstiev tiež potvrdzuje úzke spojenie syra „Montasio“ s oblasťou produkcie. Syr „Montasio“ a jeho špecifická technológia výroby sa rýchlo rozšírili v provincii Friuli a vo východnom Benátsku tak z dôvodu ľudských a štrukturálnych faktorov (ako vytvorenie družstevných syrární či založenie školy pre odborníkov na výrobu syra) – do tej miery, že v šesťdesiatych rokoch 20. storočia bolo v prevádzke viac ako 650 syrární –, ako aj z dôvodu samotného prostredia, kde sa pôvodne vyvinula táto technológia.
      Pokiaľ ide o vlastnosti územia produkcie, východ Talianska sa dodnes vyznačuje vysokými jarnými a jesennými zrážkami s priaznivým vplyvom na pastviny a pestovanie obilnín (pšenice a jačmeňa), ktoré sú základným krmivom dojníc. Pestovanie kukurice a tým aj využívanie kukurice ako čerstvého a silážovaného krmiva takisto časom nadobudli význam. Nedávno sa v oblasti produkcie rozšírilo pestovanie sóje ako proteínového doplnku.
      5.2.   Špecifickosť výrobku

      Hlavnou vlastnosťou syra „Montasio“ je jeho veľká schopnosť dlhodobého/strednodobého dozrievania. V škále talianskych syrov sa „Montasio“ zaraďuje medzi polotvrdé syry, keďže však môže dozrievať až 36 mesiacov, zaraďuje sa aj do kategórie vzácnych tvrdých vyzretých syrov.
      Ďalšia vlastnosť syra „Montasio“ spočíva v rozmeroch bochníka.
      Okrem toho si CHOP „Montasio“ zachovalo vo svojej špecifikácii zákaz pasterizovať mlieko, čím sa v medziach možnosti zachovali spontánne baktérie mlieka vyprodukovaného v tejto oblasti produkcie.
      5.3.   Príčinná súvislosť medzi zemepisnou oblasťou a akosťou alebo typickou vlastnosťou výrobku (CHOP), alebo špecifickou akosťou, povesťou alebo inou typickou vlastnosťou výrobku (CHZO)

      Schopnosť dlhodobého/strednodobého dozrievania je výsledkom „jemnej“ technológie. Dávky používaných mliečnych fermentov sú totiž nízke (približne 1 %), varenie prebieha pri nízkych teplotách (od 42 do 48 °C) a cedenie a lisovanie dodávajú hmote strednú pevnosť s podielom vlhkosti približne 36 % po dvoch mesiacoch zrenia (ide o minimálny podiel pri predaji syra).
      Prostredie, kde vznikol syr „Montasio“, sa vyznačuje mikrobiologickými vlastnosťami, ktoré prispeli k jeho rozvoju a rozšíreniu. Syr „Montasio“ sa totiž vyznačuje prítomnosťou termofilnej mikrobiálnej flóry, vďaka ktorej sa dodnes získava jedinečný syrársky výrobok, ktorý možno konzumovať čerstvý (v súčasnosti minimálne dva mesiace dozrievania, pretože sa vyrába z nepasterizovaného mlieka), ale aj po 36 mesiacoch dozrievania. Tento syr sa teda vyznačuje organoleptickými vlastnosťami, konzistenciou, arómami a chuťami, ktoré sa časom menia, práve vďaka baktériám, ktoré sa prirodzene vyskytujú na lúkach/pasienkoch a v krmovinách oblasti produkcie.
      Po dvojmesačnom dozrievaní sa „Montasio“ prezentuje ako stredne tvrdý syr s jemnou chuťou pripomínajúcou chuť mlieka, z ktorého je vyrobený. Postupne, ako sa zrenie predlžuje a hmota sa koncentruje, „Montasio“ nadobúda výraznejšie a mierne pikantné chute a hmota sa stáva pevnejšou a drobivou.
      So zlepšovaním technológií chovu, s racionalizáciou pestovania a so zavádzaním čoraz hygienickejších metód dojenia sa objavila potreba obohacovať mlieko syrárskymi mikroorganizmami prospešnými pri výrobe syra „Montasio“. Preto sa začali používať mliečne fermenty (bohaté na koky a chudobné na bacily) pochádzajúce z oblasti produkcie a táto prax sa potom rozšírila.

         Odkaz na uverejnenie špecifikácie

      [článok 5 ods. 7 nariadenia (ES) č. 510/2006 ]
      Príslušné správne orgány začali vnútroštátne námietkové konanie prostredníctvom uverejnenia návrhu na uznanie CHOP „Montasio“ v Úradnom vestníku Talianskej republiky č. 271 z 21. novembra 2011.
      Konsolidované znenie výrobnej špecifikácie je dostupné na webovej lokalite:
      http://www.politicheagricole.it/flex/cm/pages/ServeBLOB.php/L/IT/IDPagina/3335
      alebo priamo na internetovej stránke ministerstva pre politiku poľnohospodárstva, potravinárstva a lesného hospodárstva (http://www.politicheagricole.it) kliknutím na „Qualità e sicurezza“ [Kvalita a bezpečnosť] (v pravej hornej časti obrazovky) a potom na „Disciplinari di produzione all’esame dell’UE“ [špecifikácia predložená na preskúmanie EÚ].

         (1)  Ú. v. EÚ, L 93, 31.3.2006, s. 12. Nahradené nariadením Európskeho parlamentu a Rady (EÚ) č. 1151/2012 z 21. novembra 2012 o systémoch kvality pre poľnohospodárske výrobky a potraviny (Ú. v. EÚ L 343, 14.12.2012, s. 1).


title: Vykonávacie nariadenie Komisie (EÚ) č. 767/2014 z 11. júla 2014 o zatriedení určitého tovaru do kombinovanej nomenklatúry

text:
               16.7.2014

               SK

               Úradný vestník Európskej únie

               L 209/12

         VYKONÁVACIE NARIADENIE KOMISIE (EÚ) č. 767/2014
   z 11. júla 2014
   o zatriedení určitého tovaru do kombinovanej nomenklatúry
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku (1), a najmä na jeho článok 9 ods. 1 písm. a),
   keďže:

               (1)

               S cieľom zabezpečiť jednotné uplatňovanie kombinovanej nomenklatúry, ktorá tvorí prílohu k nariadeniu (EHS) č. 2658/87, je potrebné prijať opatrenia týkajúce sa zatriedenia tovaru uvedeného v prílohe k tomuto nariadeniu.

               (2)

               V nariadení (EHS) č. 2658/87 sa stanovili všeobecné pravidlá na interpretáciu kombinovanej nomenklatúry. Uvedené pravidlá sa takisto uplatňujú na akúkoľvek inú nomenklatúru, ktorá sa na kombinovanej nomenklatúre celkovo alebo čiastočne zakladá, alebo ktorá k nej pridáva akékoľvek ďalšie rozdelenie a ktorá je stanovená v osobitných ustanoveniach Únie s ohľadom na uplatňovanie colných a iných opatrení vzťahujúcich sa na obchod s tovarom.

               (3)

               Podľa uvedených všeobecných pravidiel by sa tovar opísaný v stĺpci 1 tabuľky uvedenej v prílohe mal zatriediť pod číselný znak KN uvedený v stĺpci 2 na základe dôvodov uvedených v stĺpci 3 danej tabuľky.

               (4)

               Je potrebné umožniť, aby sa držiteľ záväzných informácií o nomenklatúrnom zatriedení vydaných v súvislosti s tovarom, na ktorý sa vzťahuje toto nariadenie, ktoré nie sú v súlade s týmto nariadením, mohol na tieto informácie aj naďalej odvolávať počas určitého obdobia v súlade s článkom 12 ods. 6 nariadenia Rady (EHS) č. 2913/92 (2). Uvedené obdobie by malo byť stanovené na tri mesiace.

               (5)

               Opatrenia stanovené v tomto nariadení sú v súlade so stanoviskom Výboru pre colný kódex,

         PRIJALA TOTO NARIADENIE:
   Článok 1
   Tovar opísaný v stĺpci 1 tabuľky uvedenej v prílohe sa zatriedi v rámci kombinovanej nomenklatúry pod číselný znak KN uvedený v stĺpci 2 tejto tabuľky.
   Článok 2
   Na záväzné informácie o nomenklatúrnom zatriedení tovaru, ktoré nie sú v súlade s týmto nariadením, je možné odvolávať sa aj naďalej v súlade s článkom 12 ods. 6 nariadenia (EHS) č. 2913/92 počas troch mesiacov odo dňa nadobudnutia účinnosti tohto nariadenia.
   Článok 3
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 11. júla 2014

            Za Komisiu

            v mene predsedu

         Algirdas ŠEMETA

            člen Komisie

      (1)  Ú. v. ES L 256, 7.9.1987, s. 1.

      (2)  Nariadenie Rady (EHS) č. 2913/92 (EHS) z 12. októbra 1992, ktorým sa ustanovuje Colný kódex Spoločenstva (Ú. v. ES L 302, 19.10.1992, s. 1).

      PRÍLOHA

                  Opis tovaru

                  Zatriedenie
                  (číselný znak KN)

                  Odôvodnenie

                  (1)

                  (2)

                  (3)

                  Výrobok pozostávajúci z kocky sušených predvarených rezancov (s hmotnosťou približne 65 g), vrecka s dochucovacími prísadami (s hmotnosťou približne 3,4 g), vrecka jedlého oleja (s hmotnosťou približne 2 g) a vrecka sušenej zeleniny (s hmotnosťou približne 0,8 g).
                  Výrobok je predkladaný ako súprava (ktorej súčasti sú balené spolu) na predaj v malom na prípravu rezancového pokrmu.
                  Podľa návodu na prípravu uvedeného na obale sa pred spotrebou k výrobku pridáva vriaca voda.

                  1902 30 10

                  Zatriedenie je určené všeobecnými pravidlami 1, 3b) a 6 na interpretáciu kombinovanej nomenklatúry a znením číselných znakov KN 1902, 1902 30 a 1902 30 10.
                  Výrobok je súpravou na predaj v malom v zmysle všeobecného pravidla 3b) na interpretáciu kombinovanej nomenklatúry. Podstatný charakter výrobku je daný rezancami vzhľadom na skutočnosť, že predstavujú jeho najväčšiu časť. Zatriedenie výrobku do položky 2104 ako polievky alebo bujóny alebo prípravky je preto vylúčené.
                  Výrobok sa má zatriediť do položky 1902 ako cestoviny, tiež varené, plnené alebo inak pripravené.


title: Vykonávacie nariadenie Komisie (EÚ) č. 718/2011 z  20. júla 2011 , ktorým sa schvaľuje väčšia zmena a doplnenie špecifikácie názvu zapísaného do Registra chránených označení pôvodu a chránených zemepisných označení [Riviera Ligure (CHOP)]

text:
               23.7.2011

               SK

               Úradný vestník Európskej únie

               L 193/15

         VYKONÁVACIE NARIADENIE KOMISIE (EÚ) č. 718/2011
   z 20. júla 2011,
   ktorým sa schvaľuje väčšia zmena a doplnenie špecifikácie názvu zapísaného do Registra chránených označení pôvodu a chránených zemepisných označení [Riviera Ligure (CHOP)]
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 510/2006 z 20. marca 2006 o ochrane zemepisných označení a označení pôvodu poľnohospodárskych výrobkov a potravín (1), a najmä na jeho článok 7 ods. 4 prvý pododsek,
   keďže:

               (1)

               Komisia v súlade s článkom 9 ods. 1 prvým pododsekom a podľa článku 17 ods. 2 nariadenia (ES) č. 510/2006 preskúmala žiadosť Talianska o schválenie zmeny a doplnenia špecifikácie chráneného označenia pôvodu „Riviera Ligure“ zapísaného do registra podľa nariadenia Komisie (ES) č. 1107/96 (2) zmeneného a doplneného nariadením Komisie (ES) č. 123/97 (3).

               (2)

               Príslušné zmeny a doplnenia nie sú menšieho rozsahu v zmysle článku 9 nariadenia (ES) č. 510/2006, Komisia žiadosť o zmeny a doplnenia uverejnila podľa článku 6 ods. 2 prvého pododseku uvedeného nariadenia v Úradnom vestníku Európskej únie
                   (4). Komisii nebola v súlade s článkom 7 nariadenia (ES) č. 510/2006 oznámená žiadna námietka, tieto zmeny a doplnenia sa teda musia schváliť,

         PRIJALA TOTO NARIADENIE:
   Článok 1
   Zmeny a doplnenia špecifikácie uverejnené v Úradnom vestníku Európskej únie týkajúce sa názvu uvedeného v prílohe k tomuto nariadeniu sa schvaľujú.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 20. júla 2011

            Za Komisiu v mene predsedu

         Dacian CIOLOŞ

            člen Komisie

      (1)  Ú. v. EÚ L 93, 31.3.2006, s. 12.

      (2)  Ú. v. ES L 148, 21.6.1996, s. 1.

      (3)  Ú. v. ES L 22, 24.1.1997, s. 19.

      (4)  Ú. v. EÚ C 305, 11.11.2010, s. 19.

      PRÍLOHA
      Poľnohospodárske výrobky určené na ľudskú spotrebu, uvedené v prílohe I k zmluve:

         Trieda 1.5.   Oleje a tuky

      TALIANSKO
      Riviera Ligure (CHOP)


title: Vykonávacie nariadenie Rady (EÚ) č. 693/2012 z  25. júla 2012 , ktorým sa mení a dopĺňa vykonávacie nariadenie (EÚ) č. 723/2011 [ktorým sa rozširuje konečné antidumpingové clo uložené nariadením (ES) č. 91/2009 na dovoz určitých spojovacích materiálov zo železa alebo ocele s pôvodom v Čínskej ľudovej republike, na dovoz určitých spojovacích materiálov zo železa alebo ocele zasielaných z Malajzie bez ohľadu na to, či sú deklarované ako výrobky s pôvodom v Malajzii, alebo nie] tak, že sa jednému malajzijskému výrobcovi udeľuje oslobodenie od týchto opatrení a ukončuje registrácia dovozu od tohto vyvážajúceho výrobcu

text:
               31.7.2012

               SK

               Úradný vestník Európskej únie

               L 203/23

         VYKONÁVACIE NARIADENIE RADY (EÚ) č. 693/2012
   z 25. júla 2012,
   ktorým sa mení a dopĺňa vykonávacie nariadenie (EÚ) č. 723/2011 [ktorým sa rozširuje konečné antidumpingové clo uložené nariadením (ES) č. 91/2009 na dovoz určitých spojovacích materiálov zo železa alebo ocele s pôvodom v Čínskej ľudovej republike, na dovoz určitých spojovacích materiálov zo železa alebo ocele zasielaných z Malajzie bez ohľadu na to, či sú deklarované ako výrobky s pôvodom v Malajzii, alebo nie] tak, že sa jednému malajzijskému výrobcovi udeľuje oslobodenie od týchto opatrení a ukončuje registrácia dovozu od tohto vyvážajúceho výrobcu
   RADA EURÓPSKEJ ÚNIE,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1225/2009 z 30. novembra 2009 o ochrane pred dumpingovými dovozmi z krajín, ktoré nie sú členmi Európskeho spoločenstva (1) (ďalej len „základné nariadenie“), a najmä na jeho článok 11 ods. 4 a článok 13 ods. 4,
   so zreteľom na návrh predložený Európskou komisiou po porade s poradným výborom,
   keďže:
   A.   EXISTUJÚCE OPATRENIA

               (1)

               Rada prostredníctvom nariadenia (ES) č. 91/2009 (2) uložila antidumpingové clo na dovoz určitých spojovacích materiálov zo železa alebo ocele s pôvodom v Čínskej ľudovej republike. Vykonávacím nariadením (EÚ) č. 723/2011 (3) Rada tieto opatrenia rozšírila na dovoz určitých spojovacích materiálov zo železa alebo ocele zasielaných z Malajzie (ďalej len „rozšírené opatrenia“) s výnimkou dovozu výrobkov vyrobených tými malajzijskými spoločnosťami, ktoré sú konkrétne uvedené v danom nariadení.

         B.   SÚČASNÉ PREŠETROVANIE

   1.   Žiadosť o preskúmanie

               (2)

               Komisia dostala žiadosť o oslobodenie od rozšírených opatrení podľa článku 11 ods. 4 a článku 13 ods. 4 základného nariadenia. Žiadosť podala spoločnosť Andfast Malaysia Sdn. Bhd. (ďalej len „spoločnosť Andfast“), výrobca v Malajzii.

         2.   Začatie preskúmania

               (3)

               Komisia preskúmala dôkazy predložené spoločnosťou Andfast a dospela k záveru, že tieto dôkazy dostatočne odôvodňujú začatie prešetrovania podľa článku 11 ods. 4 a článku 13 ods. 4 základného nariadenia na účely zistenia možnosti udeliť spoločnosti Andfast oslobodenie od rozšírených opatrení. Komisia po porade s poradným výborom a po tom, ako bola príslušnému výrobnému odvetviu Únie daná príležitosť vyjadriť svoje pripomienky, začala prostredníctvom nariadenia (EÚ) č. 1164/2011 (4) (ďalej len „nariadenie o začatí konania“) preskúmanie vykonávacieho nariadenia (EÚ) č. 723/2011 so zreteľom na spoločnosť Andfast.

               (4)

               Nariadením, ktorým sa začalo preskúmanie, sa zrušilo antidumpingové clo uložené vykonávacím nariadením (EÚ) č. 723/2011 vo vzťahu k dovozu prešetrovaného výrobku zasielaného z Malajzie a vyrábaného spoločnosťou Andfast. Podľa článku 14 ods. 5 základného nariadenia sa zároveň colným orgánom nariadilo, aby prijali vhodné kroky na registráciu takéhoto dovozu.

         3.   Príslušný výrobok

               (5)

               Príslušným výrobkom sú určité spojovacie materiály zo železa a ocele iné ako z nehrdzavejúcej ocele, t. j. skrutky do dreva [okrem vrtúľ (do podvalov)], samorezné skrutky, ostatné skrutky a svorníky s hlavou (tiež s maticami alebo podložkami, avšak okrem skrutiek sústružených z tyčí, prútov, profilov alebo drôtov s hrúbkou drieku v pevnej časti nepresahujúcou 6 mm a okrem skrutiek a svorníkov na upevňovanie konštrukčných materiálov železničných tratí) a podložky, zasielané z Malajzie, v súčasnosti zaradené do číselných znakov KN ex 7318 12 90, ex 7318 14 91, ex 7318 14 99, ex 7318 15 59, ex 7318 15 69, ex 7318 15 81, ex 7318 15 89, ex 7318 15 90, ex 7318 21 00 a ex 7318 22 00 (ďalej len „príslušný výrobok“).

         4.   Prešetrovanie

               (6)

               Komisia oficiálne informovala spoločnosť Andfast a predstaviteľov Malajzie o začatí preskúmania. Zainteresované strany boli vyzvané, aby sa vyjadrili a boli informované o možnosti požiadať o vypočutie. Žiadna taká žiadosť nebola doručená.

               (7)

               Komisia zároveň poslala spoločnosti Andfast dotazník a dostala odpoveď v rámci príslušnej lehoty. Komisia si vyžiadala a overila všetky informácie, ktoré považovala za potrebné na účely preskúmania. V priestoroch spoločnosti Andfast sa vykonala overovacia návšteva.

         5.   Obdobie prešetrovania

               (8)

               Prešetrovanie sa týkalo obdobia od 1. októbra 2010 do 30. septembra 2011 (ďalej len „OP“). Na prešetrenie akejkoľvek zmeny v štruktúre obchodu sa zozbierali údaje za obdobie od roku 2008 do konca OP.

         C.   VÝSLEDKY PREŠETROVANIA

               (9)

               Prešetrovaním sa potvrdilo, že spoločnosť Andfast nebola prepojená so žiadnym z čínskych alebo malajzijských vývozcov alebo výrobcov podliehajúcim antidumpingovým opatreniam a nevyvážala príslušný výrobok do Európskej únie počas obdobia prešetrovania, ktoré viedlo k uloženiu rozšírených opatrení, t. j. od 1. januára 2008 do 30. septembra 2010. Prvé vývozy príslušného výrobku spoločnosťou Andfast nastali po rozšírení opatrení na Malajziu.

               (10)

               Spracovateľské činnosti spoločnosti Andfast je možné považovať za kompletizačnú a montážnu činnosť v zmysle článku 13 ods. 2 základného nariadenia. Spoločnosť Andfast dováža z Čínskej ľudovej republiky polotovary, ktoré sú následne v priestoroch tejto spoločnosti v Malajzii opatrené závitom, pokované a spojené s maticami a podložkami. Hotový výrobok sa predáva a vyváža spoločnosti v Únii, ktorá je prepojená so spoločnosťou Andfast.

               (11)

               To sa nepovažuje za postup zahŕňajúci obchádzanie uložených opatrení, pretože bolo možné preukázať, že pridaná hodnota súčastí dovezených z Čínskej ľudovej republiky počas montážnej a kompletizačnej činnosti je vyššia ako 25 % výrobných nákladov.

               (12)

               Neboli zistené žiadne dôkazy o tom, že by spoločnosť Andfast nakupovala hotový príslušný výrobok z Čínskej ľudovej republiky na účely jeho ďalšieho predaja alebo prekládky do Európskej únie

         D.   ZMENA A DOPLNENIE SKÚMANÝCH OPATRENÍ

               (13)

               V súlade s uvedenými zisteniami, že spoločnosť Andfast nebola zapojená do praktík obchádzania, by sa tejto spoločnosti malo udeliť oslobodenie od platných antidumpingových opatrení.

               (14)

               Registrácia dovozu určitých spojovacích materiálov zo železa alebo ocele zasielaných z Malajzie spoločnosťou Andfast, ktorá bola uložená nariadením o začatí konania, by sa mala ukončiť. V súlade s článkom 14 ods. 5 základného nariadenia, ktorým sa stanovuje, že opatrenia sa uplatňujú na registrovaný dovoz od dátumu registrácie a vzhľadom na oslobodenie tejto spoločnosti od opatrení, by sa na dovoz určitých spojovacích materiálov zo železa alebo ocele zasielaných z Malajzie spoločnosťou Andfast, ktoré pri dovoze do Únie podliehali registrácii uloženej nariadením o začatí konania, nemalo vyberať žiadne antidumpingové clo.

               (15)

               Oslobodenie od rozšírených opatrení udelené na dovoz určitých spojovacích materiálov zo železa alebo ocele vyrábaných spoločnosťou Andfast zostáva v súlade s článkom 13 ods. 4 základného nariadenia v platnosti za podmienky, že s konečnou platnosťou zistené skutočnosti toto oslobodenie opodstatňujú a napríklad sa nepreukázalo, že oslobodenie bolo udelené na základe nepravdivých alebo zavádzajúcich informácií predložených príslušnou spoločnosťou. Ak by prima facie dôkazy naznačovali opak alebo ak by vývoz od spoločnosti Andfast do Európskej únie zaznamenal prudké zvýšenie, Komisia môže začať prešetrovanie s cieľom zistiť, či je zrušenie oslobodenia opodstatnené.

               (16)

               Oslobodenie od rozšírených opatrení udelené na dovoz určitých spojovacích materiálov zo železa alebo ocele vyrábaných spoločnosťou Andfast sa stanovilo na základe zistení tohto preskúmania. Toto oslobodenie sa preto vzťahuje výlučne na dovoz určitých spojovacích materiálov zo železa alebo ocele zasielaných z Malajzie a vyrábaných uvedenou konkrétnou právnickou osobou. Na dovoz spojovacích materiálov zo železa a ocele, ktoré vyrába akákoľvek spoločnosť, ktorej názov nie je konkrétne uvedený v článku 1 ods. 1 vykonávacieho nariadenia (EÚ) č. 723/2011, vrátane vyrábaných subjektmi prepojenými so spoločnosťami tam konkrétne uvedenými, sa toto oslobodenie nevzťahuje a tento dovoz by mal podliehať sadzbe zvyškového cla uloženého uvedeným nariadením.

               (17)

               Dospelo sa k záveru, že v tomto prípade sú na zabezpečenie riadneho uplatňovania týchto oslobodení potrebné osobitné opatrenia. Medzi tieto osobitné opatrenia patrí požiadavka predložiť platnú obchodnú faktúru colným orgánom členských štátov, ktorá musí zodpovedať požiadavkám stanoveným v prílohe k vykonávaciemu nariadeniu (EÚ) č. 723/2011. Na dovoz, ku ktorému takáto faktúra nie je priložená, sa uplatňuje rozšírené antidumpingové clo.

         E.   POSTUP

               (18)

               Spoločnosť Andfast a všetky ostatné zainteresované strany boli informované o skutočnostiach a úvahách, na základe ktorých sa má spoločnosti Andfast udeliť oslobodenie od rozšírených opatrení. Neboli predložené žiadne pripomienky,

         PRIJALA TOTO NARIADENIE:
   Článok 1
   Článok 1 ods. 1 vykonávacieho nariadenia (ES) č. 723/2011 sa mení tak, že do zoznamu spoločností vyrábajúcich určité spojovacie materiály zo železa a ocele v Malajzii, ktorých dovoz je oslobodený od uplatňovania rozšíreného konečného zvyškového antidumpingového cla, sa dopĺňa táto spoločnosť:

      „Andfast Malaysia Sdn. Bhd. (doplnkový kód TARIC B265)“.

   Článok 2
   Colným orgánom sa týmto nariaďuje, aby zastavili registráciu dovozu vykonávanú na základe článku 3 nariadenia (EÚ) č. 1164/2011. Na takto registrovaný dovoz sa nesmie vyberať antidumpingové clo.
   Článok 3
   Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 25. júla 2012

            Za Radu

            predseda

         A. D. MAVROYIANNIS

      (1)  Ú. v. EÚ L 343, 22.12.2009, s. 51.

      (2)  Ú. v. EÚ L 29, 31.1.2009, s. 1.

      (3)  Ú. v. EÚ L 194, 26.7.2011, s. 6.

      (4)  Ú. v. EÚ L 297, 16.11.2011, s. 53.